Internet Explorer 10

Ο Windows Internet Explorer 10 (συντομογραφία IE10) είναι η επόμενη έκδοση του προγράμματος περιήγησης διαδικτύου Internet Explorer της Microsoft, η οποία θα διαδεχθεί τον Internet Explorer 9. Στις 12 Απριλίου του 2011 η Microsoft κυκλοφόρησε την πρώτη προεπισκόπηση πλατφόρμας του προγράμματος, που βελτίωσε τη λειτουργικότητα του Internet Explorer 9 απέναντι στο CSS3, καθώς και την επιτάχυνση υλικού. Η έκδοση αυτή δημοσιεύτηκε μόλις έναν μήνα μετά την κυκλοφορία του IE9, δείχνοντας πως η Microsoft δε θέλει να χάσει έδαφος από τον ανταγωνισμό με τα υπόλοιπα προγράμματα περιήγησης διαδικτύου.

 Ανάπτυξη 

Ο Internet Explorer 10 ανακοινώθηκε για πρώτη φορά στις 12 Απριλίου του 2011 στο συνέδριο MIX11 στο Λας Βέγκας. Σε αυτό το συνέδριο η Microsoft έκανε επίδειξη μιας δοκιμαστικής έκδοσης του Internet Explorer 10 μέσα σε μία επίσης δοκιμαστική έκδοση των Windows 8. Την ίδια ημέρα κυκλοφόρησε η πρώτη προεπισκόπηση πλατφόρμας του προγράμματος.

Η πρώτη προεπισκόπηση πλατφόρμας του Internet Explorer 10 υποστηρίζει επιμέρους πρότυπα του CSS3 για πλέγματα, πλαίσια, πολλές στήλες, ντεγκραντέ και πλήρη επιτάχυνση υλικού.

Οι απόψεις των αναλυτών για την έκδοση αυτή ήταν ποικίλες, όλοι όμως συμφώνησαν στο ότι η Microsoft παρουσίασε τον Internet Explorer 10 σχεδόν αμέσως μετά την κυκλοφορία του προκατόχου του (29 ημέρες). Σε τεστ που έγιναν για τον έλεγχο της απόδοσης του προγράμματος βρέθηκε ότι η πρώτη προεπισκόπηση πλατφόρμας ήταν καλύτερη από τον Internet Explorer 9, όχι όμως καλύτερη από άλλα προγράμματα περιήγησης διαδικτύου. Η δεύτερη προεπισκόπηση πλατφόρμας του προγράμματος κυκλοφόρησε στις 29 Ιουνίου του 2011.

 Ιστορικό 
 Όνομα Δομή Ημερομηνία κυκλοφορίας Επιτυχία Acid3 Νέα χαρακτηριστικά Internet Explorer 10 Προεπισκόπηση Πλατφόρμας 1 2.10.1000.16394  12 Απριλίου 2011 95/100 Υποστήριξη προτύπου CSS3 για πολλαπλές λίστες, πλέγματα, πλαίσια, ντεγκραντέ και λειτουργία περιορισμού ES5. Internet Explorer 10 Προεπισκόπηση Πλατφόρμας 2 2.10.1008.16241 29 Ιουνίου 2011 95/100 Υποστήριξη για ροές CSS3, μεταφορά και απόθεση HTML5, ανάγνωση API, λίστα πολυμέσων, σύγχρονη γραφή HTML5, άλλες μορφές HTML5 και καλύτερη απόδοση W3C.

 Συμβολοσειρά αντιπροσώπου χρήστη 
Λόγω των τεχνικών βελτιώσεων, η ομάδα ανάπτυξης του IE αποφάσισε να αλλάξει τη συμβολοσειρά αντιπροσώπου χρήστη. Έτσι, ο κώδικας MSIE 9.0 άλλαξε σε MSIE 10.0, ενώ αντίστοιχα ο κώδικας Trident/5.0 άλλαξε σε Trident/6.0.

 Λειτουργικό σύστημα Λειτουργία συμβατότητας Συμβολοσειρά αντιπροσώπου χρήστη Windows 7  ΌχιMozilla/5.0 (συμβατός, MSIE 10.0, Windows NT 6.1, Trident/6.0) Windows 7 Ναι Mozilla/4.0 (συμβατός, MSIE 7.0, Windows NT 6.1, Trident/6.0)

 Αναφορές 

 Περισσότερες πληροφορίες 






 Σύνδεσμοι 
 Internet Explorer Test Drive

Κατηγορία:Στοιχεία των Windows
Κατηγορία:Φυλλομετρητές

th:อินเทอร์เน็ตเอกซ์พลอเรอร์#อินเทอร์เน็ตเอกซ์พลอเรอร์ 10